Närpes

Närpes (finsk: Närpiö) er en kommune i landskapet Österbotten i Finland. Kommunen har en befolkning på 9 463 og et areal på 985 km², hvorav 977 km² er land. Närpes grenser til kommunene Kaskö, Kristinestad, Östermark, Kurikka, Malax og Korsnäs.

Närpes, Korsnäs og Larsmo var Finlands siste enspråklig svenske kommuner utenfor Åland. I 2016 ble Närpes en tospråklig kommune. Närpes er kjent for sin gamle og særegne finlandssvenske dialekt.

En stor del av landbruket i Närpes er spesialisert innen grønnsaksdyrking. I drivhusene i kommunen blir rundt 50 % av Finlands tomater og rundt 30 % av agurkene dyrket.

Närpes kyrka er en korskirke i gråstein. Den ble påbegynt i 1550-årene, men har senere blitt utvidet flere ganger.

Vennskapsbyer
  Akraneskaupstaður, Island
  Bamble, Norge
  Tønder, Danmark
  Västervik kommune, Sverige

Referanser

Eksterne lenker 

Kommuner i Österbotten